|  |
| --- |
| **Budapest Főváros VII. kerület Erzsébetváros Önkormányzata**  **Dr. Dankó Edina Vagyongazdálkodási Iroda irodavezető** |

Iktatószám: Napirendi pont:

**ELŐTERJESZTÉS**

**A** **Pénzügyi és Kerületfejlesztési Bizottság 2017. november 20-i rendes ülésére**

|  |  |
| --- | --- |
| **Tárgy:** | Beszerzési eljárást lezáró döntés az alábbi ingatlanok felújításának, átalakításának elfogadására vonatkozóan:   * Dob u. 4. I/10. * Kazinczy u. 51. II/5. * Kazinczy u. 51. II/5A. * Király u. 31. II/1A. * Király u. 49. 2/18. * Nefelejcs u. 21. 1/19. |

**Készítette:**

Dr. Dankó Edina

irodavezető

**Törvényességi szempontból kifogást nem emelek:**

Dr. Mészáros Zoltán

Jegyzői Iroda vezetője

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Dankó Edina Vagyongazdálkodási Iroda irodavezető** |

**Tisztelt Bizottság!**

Budapest Főváros VII. Kerület Erzsébetváros Önkormányzata szerződést kíván kötni az 1-7. számú mellékletben szereplő 6 db üres ingatlan felújítására, átalakítására az Erzsébetvárosi Üzemeltetési és Ingatlanfejlesztési Kft.-vel.

Ehhez szükséges Budapest Főváros VII. kerület Erzsébetváros Önkormányzata és az Erzsébetvárosi Üzemeltetési és Ingatlanfejlesztési Kft. között bonyolítói szerződés kötése, a szerződés értéke bruttó 30.215.882,-Ft összeg.

A Budapest Főváros VII. kerület Erzsébetváros Önkormányzata Közbeszerzési és Beszerzési Szabályzatának IX. fejezet 1.3. pontja értelmében az Önkormányzat többségi tulajdonában álló gazdasági társasággal kötendő szerződés esetén három árajánlat bekérésének mellőzésével valósítható meg a beszerzés.

Budapest Főváros VII. kerület Erzsébetváros Önkormányzata Közbeszerzési és Beszerzési Szabályzatának IX. fejezet 1.1. pontja alapján a nettó 1.000.000 forint értékhatárt elérő, vagy meghaladó, de Kbt. tárgyi hatálya alá nem tartozó beszerzési eljárásokban az ajánlattételi felhívás tartalmáról, az ajánlattételre felhívásra kerülő ajánlattevők köréből a beszerzés tárgya szerinti szakiroda indokolt javaslata alapján a Polgármester dönt.

Polgármester Úr engedélye alapján az árajánlat bekérés kiküldésre került az Erzsébetvárosi Üzemeltetési és Ingatlanfejlesztési Kft.-nek, az árajánlat az előterjesztés 1-7. számú mellékletét képezi. Az árajánlat értéke alapján a szerződéskötésről a Pénzügyi és Kerületfejlesztési Bizottság hozza meg döntését.

Budapest Főváros VII. kerület Erzsébetváros Önkormányzata Közbeszerzési és Beszerzési Szabályzatának IX. fejezet 1.1. pontja értelmében:

„A beszerzési eljárást lezáró érdemi döntés meghozatala a közbeszerzési értékhatárt el nem érő beszerzési eljárásokban, továbbá a Kbt. tárgyi hatálya alá nem tartozó, nettó 10 millió forint érték alatti beszerzési eljárásokban a Polgármester, a Kbt. tárgyi hatálya alá nem tartozó, nettó 10 millió forintértéket elérő, vagy meghaladó beszerzési eljárásokban a Bizottság hatáskörébe tartozik.”

A lakásokra vonatkozó átalakítási munkálatok költségei:

|  |  |
| --- | --- |
| **Átalakítandó lakások** | **Bruttó költség** |
| Dob u. 4. I/10. | 2 409 317 Ft |
| Kazinczy u. 51. II/5A. | 7 332 250 Ft |
| Kazinczy u. 51. II/5. | 5 798 000 Ft |
| Király u. 31. II/1A. | 4 753 612 Ft |
| Király u. 49. 2/18. | 5 010 757 Ft |
| Nefelejcs u. 21. 1/19. | 4 911 946 Ft |
| Összesen | 30 215 882 Ft |

Az előterjesztés 1-7. melléklete tartalmazza ezen összegek tételes és összesített költségvetését.

Kérem a Tisztelt Bizottságot, hogy az előterjesztett határozati javaslatot szíveskedjen elfogadni.

**Határozati javaslat**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy Budapest Főváros VII. kerület Erzsébetváros Önkormányzata szerződést köt az Erzsébetvárosi Üzemeltetési és Ingatlanfejlesztési Kft.-vel a mellékletben szereplő 6 db lakóingatlan felújítására, átalakítására bruttó 30.215.882,-Ft összeg értékben. Ezzel egyidejűleg a Bizottság felkéri és felhatalmazza a Polgármestert a szerződés aláírására.

**Felelős:** Vattamány Zsolt polgármester

**Határidő:** azonnal

Budapest, 2017. november 6.

Dr. Dankó Edina

Vagyongazdálkodási Iroda

irodavezető