###### Szolgáltatási szerződés

Szerződő Felek (a továbbiakban: felek)

egyrészről

Név: **Budapest Főváros VII. kerület Erzsébetvárosi Polgármesteri Hivatal**

Cím: 1073 Budapest, Erzsébet krt. 6.

Képviseli: Dr. Gotthard Gábor jegyző

Számlavezető pénzintézete: OTP Bank Nyrt.

Számlaszáma: 11784009-15735708

Adószáma: 15507008-2-42

mint **előfizető**

másrészről

Név: **Magyar Telekom Távközlési Nyilvánosan Működő Részvénytársaság**

Cím: 1013 Budapest, Krisztina krt. 55.

Levelezési cím: 1013 Budapest, Krisztina krt. 55.

Számlavezető pénzintézete: CIB Bank Zrt.

Számlaszáma: 10700024-04107604-52000001

Számlázási cím: Számviteli és adózási igazgatóság Szállítói és Vevői Elszámolások Központ,

1438, Budapest, Pf. 380.

Adószáma: 10773381-2-44

Statisztikai jelzőszáma: 10773381-6110-114-01

Cégbíróság: Fővárosi Törvényszék Cégbírósága

Cégjegyzék száma: 01-10-041928

mint **szolgáltató**

között, az alábbi feltételekkel:

Jelen szerződés számlafizetőként (a továbbiakban: számlafizető) kiterjed:

Név: Erzsébetvárosi Bóbita Óvoda

Cím: 1072 Budapest, Akácfa u. 32.

Levelezési cím: 1072 Budapest, Akácfa u. 32.

Képviseli: Hári Zsuzsanna óvodavezető

Adószám: 16927849-2-42

Fizetési számlaszáma: 11784009-16927849

Név: Erzsébetvárosi Brunszvik Óvoda

Cím: 1074 Budapest, Rózsák tere 6-7.

Levelezési cím: 1074 Budapest, Rózsák tere 6-7.

Képviseli: Országhné Kun Julianna óvodavezető

Adószám: 16927791-2-42

Fizetési számlaszáma: 11784009-16927791

Név: Erzsébetvárosi Csicsergő Óvoda

Cím: 1073 Budapest, Dob u. 102.

Levelezési cím: 1077 Budapest, Rózsa u. 32.

Képviseli: Zselinszky Tibor Lászlóné óvodavezető

Adószám: 16927856-2-42

Fizetési számlaszáma: 11784009-16927856

Név: Erzsébetvárosi Dob Óvoda

Cím: 1077 Budapest, Dob u. 95.

Levelezési cím: 1077 Budapest, Dob u. 95.

Képviseli: Patai Edit óvodavezető

Adószám: 16927863-2-42

Fizetési számlaszáma: 11784009-16927863

Név: Erzsébetvárosi Kópévár Óvoda

Cím: 1078 Budapest, Murányi u. 27.

Levelezési cím: 1078 Budapest, Murányi u. 27.

Képviseli: Tarr Erzsébet óvodavezető

Adószám: 16927887-2-42

Fizetési számlaszáma: 11784009-16927887

Név: Erzsébetvárosi Magonc Óvoda

Cím: 1071 Budapest, Városligeti fasor 39-41.

Levelezési cím: 1071 Budapest, Városligeti fasor 39-41.

Képviseli: Szegediné Pusztai Ildikó óvodavezető

Adószám: 16927818-2-42

Fizetési számlaszáma: 11784009-16927818

Név: Erzsébetvárosi Nefelejcs Óvoda

Cím: 1078 Budapest, Nefelejcs u. 62.

Levelezési cím: 1078 Budapest, Nefelejcs u. 62.

Képviseli: Poszukné Nádhera Judit óvodavezető

Adószám: 16927870-2-42

Fizetési számlaszáma: 11784009-16927870

**PREAMBULUM**

Az előfizető mint ajánlatkérő 2017/S 187-383029 hivatkozási szám alatt ajánlati felhívást tett közzé az Európai Unió Hivatalos Lapjában a közbeszerzésekről szóló 2015. évi CXLIII. törvény (a továbbiakban: Kbt.) 81. § szerinti nyílt közbeszerzési eljárás megindítására, mely hirdetmény a Közbeszerzési Értesítőben K. É. 13894/2017. iktatószám alatt jelent meg. Az előfizető mint ajánlattevő az eljárásban a törvényes feltételeknek megfelelő érvényes ajánlatot nyújtott be, amely az ajánlati felhívás szerinti értékelési szempont alapján a legjobb ár-érték arányt tartalmazó ajánlatként került kiválasztásra, és az előfizető a szolgáltatót nevezte meg az eljárás nyerteseként.

A Szerződő Felek rögzítik, hogy a szerződést a Kbt. 131. § (1) bekezdés rendelkezései alapján a fent hivatkozott közbeszerzési eljárásra tekintettel, annak részeként írják alá.

**1. A szerződés tárgya**

A jelen szerződés a Közbeszerzési dokumentumban (a továbbiakban: Dokumentáció) meghatározott vezetékes szolgáltatás nyújtása az előfizető részére.

**2. Árak, díjak**

2.1. A szolgáltató jelen szerződés alapján végzendő szolgáltatások nyújtását jelen szerződés *1. sz. melléklet*ében meghatározott szerződéses árakon teljesíti.

2.2. Az *1. sz. melléklet*ben szereplő árak, díjak tartalmazzák a szolgáltatással összefüggő valamennyi adót, illetéket, vámot, de nem tartalmazzák az általános forgalmi adót.

2.3. Az *1. sz. melléklet*ben szereplő díjak, árak a szerződés alapidőtartama alatt nem módosulhatnak, még akkor sem, ha a szolgáltató Általános Szerződéses Feltételei módosulnak.

2.4. A szerződő felek rögzítik, hogy a számlázás másodperc alapú, minden megkezdett egység díjköteles.

2.5. Csatlakozási vagy belépési díjat a szolgáltató nem számolhat fel.

2.6. A számlázás és kifizetés pénzneme magyar forint.

2.7. A szolgáltató nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a szolgáltató adóköteles jövedelmének csökkentésére alkalmasak.

**3. Számlázás, fizetési feltételek**

3.1. A szolgáltató havonta, a tárgyhót követő hónap 15. napjáig köteles legalább 1 db számlát kiállítani az előfizető részére, melyen az adott ügyfélszám alatt az ahhoz tartozó összes előfizetés havidíjának, valamint forgalmának összesített kiszámlázása megtörténik.

3.2. A szolgáltató a 3.1. pontban szereplő számla kiállításáért külön díjat nem számolhat fel.

3.3. A szolgáltató kérés esetén köteles biztosítani a részletes számla összeállításának a lehetőségét is, melyért külön díjat nem számolhat fel.

3.4. A számlán szereplő összegek a kerekítés szabályainak megfelelően kerülnek kiszámlázásra, a számla végösszege és a távközlési szolgáltatásokra alkalmazott áfa forintra kerekítve kerül kiszámlázásra.

3.5. Az előfizető előleget nem biztosít. Az előfizető a szabályosan kiállított számla ellenértékét a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdése alapján a számla kézhezvételétől számított 30 napon belül átutalja a szolgáltató részére.

3.6. Számla kifizetésére csak akkor kerül sor, ha a szolgáltató bemutat, átad vagy megküld az előfizetőnek a terhelés időpontjától számított 30 napnál nem régebbi nemlegesnek minősülő együttes adóigazolást, vagy az előfizető maga ellenőrzi, hogy a szolgáltató a kifizetés időpontjában szerepel a köztartozásmentes adózói adatbázisban. Amennyiben az együttes adóigazolás köztartozást mutat, az azt követő eljárásra az adózás rendjéről szóló 2003. évi XCII. törvény (a továbbiakban: Art.) 36/A. § (6) bekezdésére tekintettel a 36/A. § (3)-(4) bekezdései az irányadók.

3.7. A számla összegének az előfizető általi késedelmes kiegyenlítése esetén az előfizető a Ptk. 6:155. § (1) bekezdése szerinti késedelmi kamatot köteles megfizetni a szolgáltatónak.

**4. A szerződés teljesítése**

4.1. A szolgáltatónak jelen szerződésben rögzített szolgáltatásait az Ajánlati dokumentációban (a továbbiakban: Dokumentáció), illetve a szolgáltató ajánlatában rögzített feltételek szerint kell nyújtania és az előfizetőnek igénybe vennie. A vállalt szolgáltatás jó minőségét a szolgáltatónak a vonatkozó jogszabályoknak és hatósági előírásoknak, valamint szerződésben vállalt kötelezettségének megfelelően biztosítania kell.

4.2. A szerződés teljesítése során a szolgáltató haladéktalanul írásban köteles jelezni a teljesítés akadályát, annak várható megszűnését és az akadály elhárítására tett intézkedéseit.

4.3. Amennyiben a szolgáltató meghibásodás miatt a szolgáltatást nem tudja biztosítani, köteles az elektronikus hírközlési előfizetői szerződések részletes szabályairól 2/2015. (III. 30.) NMHH rendeletben foglalt intézkedéseket megtenni. A késedelmi és a hibás teljesítési kötbér mértékére, fizetésére a fenti rendeletben foglaltak az irányadók.

4.4. Amennyiben az előfizető bármely jelen szerződés tárgyát képező szolgáltatás működésével kapcsolatos üzemzavart, meghibásodást észlel, az kapcsolattartója révén haladéktalanul be kell jelentenie a szolgáltató ügyfélszolgálatának, illetve a szolgáltató által megjelölt ügyfélmenedzsernek. Az értesítés elmulasztásából eredő minden kárért az értesítést elmulasztót terheli a felelősség.

4.5. Az előfizető a szolgáltatást rendeltetésszerűen a jogszabályok által előírt módon és célokra köteles használni.

4.6. Az előfizető nem akadályozhatja, vagy veszélyeztetheti a szolgáltató hálózatának rendeltetésszerű működését. Az előfizető által lehetővé kell tenni a szolgáltató számára, hogy a bejelentett vagy a szolgáltató által felderített hiba kivizsgálásához és elhárításához szükséges helyszíni ellenőrzéseket elvégezze. Amennyiben a szolgáltató a körülmények alapján valószínűsíti, hogy az előfizető a feljogosított használókon kívül bármely más személyeknek a szolgáltató hozzájárulása nélkül ad át használatra a szerződés alapján igénybe vett bármely szolgáltatást, az előfizető súlyos szerződésszegést követ el, amely a jelen szerződés, szolgáltató általi azonnali hatályú, rendkívüli felmondására ad lehetőséget.

4.7. A szolgáltatónak kötelezettséget vállal, hogy a szolgáltatásnyújtás során, beleértve a szervízszolgáltatást is, tudomására jutott információkat bizalmasan kezeli, az információs önrendelkezési jogról és az információszabadságról szóló 2011. évi CXII. törvény előírásainak betartásával adatokat – a felhasználó hozzájárulása nélkül – csak a mindenkor hatályos jogszabályoknak megfelelően és az azokban kifejezetten megjelölt szerveknek adhat ki.

4.8. A szolgáltatónak a szervizszolgáltatásra is kiterjedően kötelezettséget vállal, hogy a tudomására jutó adatokat nem használja fel, illetve ezeket illetéktelen harmadik félnek nem szolgáltatja ki. A fenti védelem kiterjed a javításra átadott mobil készülékek memóriájában tárolt adatokra is.

4.9. Felek kijelentik, hogy jelen szerződés kapcsán tudomásukra jutott szolgálati, üzleti titkot megőrzik, azokkal kapcsolatban a vonatkozó jogszabályok szerint járnak el.

4.10. Ha írásbeli felhatalmazás nélkül, bizalmasan vagy üzleti titokként kezelendő információ jut harmadik személy tudomására a szolgáltató révén, s ebből az előfizetőnek, felhasználónak, vagy rajtuk kívüli harmadik személynek kára származik, akkor a vétkes szolgáltató anyagi felelősséggel tartozik az előfizetővel, felhasználóval másik féllel, illetve rajtuk kívüli harmadik személlyel szemben.

4.11. Az egyik fél által a másik félnek küldendő értesítéseket az átvételt igazolható módon írásban, levélben, e-mailen vagy telefaxon kell megküldeni, és írásban vissza kell igazolni. Az értesítésben foglaltak akkor lépnek hatályba, amikor azt kikézbesítették.

4.12. A szolgáltató köteles az előfizetőhöz egy kapcsolattartót (ügyfélmenedzsert) dedikálni, akinek a feladata az előfizetővel való kapcsolattartás, tájékoztatás, problémák kezelése, a bejelentett hibák tekintetében az ügyintézés.

4.13. A szolgáltató köteles emellett ügyfélszolgálatot is fenntartani, nyilvános telefonszámmal és a mögötte álló kereskedelmi/műszaki tájékoztatást nyújtó szervezettel. Az ügyfélszolgálat elérhetőségét legalább munkanapokon 8-17 óráig kell biztosítani.

Az ügyfélszolgálat elérhetősége:

Telefon: 1400, Egyéni kód 827

Fax: +36 1 265 8544

E-mail: [zajzon.judit\_ts@t-systems.hu](mailto:zajzon.judit_ts@t-systems.hu)

4.14. A felek a szerződés teljesítésével, az azzal összefüggő bármely körülménnyel kapcsolatos nyilatkozatait, értesítéseit egymással kizárólag a következő pontban megjelölt kapcsolattartó személyeken keresztül közölhetik.

4.15. Az előfizető kapcsolattartója:

Név: Szabó György

Telefon: 462-3276

Fax: 0613213974

E-mail: [szabo.gyorgy@erzsebetvaros.hu](mailto:szabo.gyorgy@erzsebetvaros.hu)

A szolgáltató kapcsolattartója (ügyfélmenedzsere):

Név: Lakatos Gábor

Telefon: +36 30 930 6968

Fax: +36 1 452 1297

E-mail: [lakatos.gabor@t-systems.hu](mailto:lakatos.gabor@t-systems.hu)

4.16. A kapcsolattartók jogosultak, illetve kötelesek megtenni mindazon hatáskörükbe tartozó intézkedést, amely jelen szerződés teljesítéséhez szükséges, azt elősegíti.

4.17. A felek a kapcsolattartók személyében, adataiban bekövetkezett változásról egymást hivatalosan értesítik.

4.18. A szolgáltató vállalja, hogy szerződés teljesítésének teljes időtartama alatt tulajdonosi szerkezetét az előfizető számára megismerhetővé teszi és a Kbt. 143. § (3) bekezdés szerinti ügyletekről az előfizetőt haladéktalanul értesíti.

4.19. A szolgáltató a jelen szerződés mellékletét képező külön nyilatkozat aláírásával kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül, melynek változásáról a szolgáltató köteles haladéktalanul az előfizetőt írásban értesíteni.

**5. Vis maior**

5.1. Vis maior-on a felek ellenőrzési képességét meghaladó körülményeket kell érteni, beleértve, de nem kizárólagosan, az alábbiakat:

* akár megüzent, akár meg nem üzent háború és ellenségeskedés, megszállás, idegen ellenség akciói, mozgósítás, rekvirálás vagy embargó
* nukleáris üzemanyagból, vagy a nukleáris anyag lebomlásából keletkező nukleáris hulladékból származó ionizáló sugárzás vagy radioaktív szennyeződés, vagy radioaktív mérgező robbanás, vagy egyéb veszélyes tulajdonság a robbanásveszélyes nukleáris üzemekben vagy azok nukleáris részlegeiben,
* lázadás, forradalom, felkelés, katonai vagy bitorló hatalomátvétel, polgárháború,
* zendülés, tüntetés vagy rendzavarás, kivéve, ha az kizárólag a szolgáltató alkalmazottaira terjed ki,
* természeti katasztrófa.

5.2. A szolgáltató nem sújtható kártérítéssel vagy a szerződés nem teljesített részétől való elállással, illetve kötbérrel, ha a hibás teljesítés vagy meghiúsulás vis maior eredménye. Vis maior bekövetkezése esetén a Felek a felmerült kárukat saját maguk viselik. Előfizető szolgáltatási díjat kizárólag a vis maiort előidéző ok bekövetkeztéig köteles fizetni szolgáltató részére, Szolgáltató eddig az időpontig köteles a szerződés szerinti kötelezettségeit teljesíteni.

5.3. Vis maiorra a szolgáltató csak akkor hivatkozhat, ha ajánlott levélben az esemény bekövetkeztét követően haladéktalanul értesíti az előfizetőt, illetve kapcsolattartóját a vis maior tényéről, okáról és valószínű időtartamáról, amennyiben az előtte ismert. A szolgáltatónak lehetőségeihez képest meg kell keresnie minden ésszerű alternatív módot a teljesítésre, melyet a vis maior esete nem gátol.

5.4. Amennyiben a vis maior időtartama meghaladja a 30 napot, az előfizetőnek jogában áll – hátrányos jogi következmények nélkül – a szerződés nem teljesített részétől elállni oly módon, hogy a szolgáltatóhoz, illetve a szolgáltató ügyfélmenedzseréhez erről a szolgáltató általi átvételt igazolható módon értesítést küld.

**6. A szerződés módosítása**

6.1. A szerződést mindkét fél belegyezésével kizárólag a Kbt. 141. §-ában foglaltak alapján írásban lehet módosítani.

6.2. A szolgáltató szerződésmódosítási díjat nem számolhat fel.

6.3. Nem minősül a szerződés módosításának a felek nyilvántartott adataiban, így különösen a székhelyében, képviselőiben, bankszámlaszámában bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

6.4. Nem minősül továbbá jelen szerződés módosításának a szolgáltató Általános Szerződéses Feltételeiben (a továbbiakban: ÁSZF) bekövetkezett változás, módosulás.

**7. Szerződésszegés**

7.1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének teljesítését elmulasztja.

7.2. A szolgáltató szerződésben foglalt kötelezettségeinek nem szerződésszerű teljesítése esetén (kivéve: vis maior esetét) köteles késedelmi és hibás teljesítési kötbért fizetni jelen szerződés 4.3. pontjában foglaltak szerint.

7.3. A felek általi kötbérigény, egyéb kártérítés érvényesítésének előfeltétele, hogy az adott igény érvényesítését megalapozó esemény bekövetkeztét, a kötbér alapját meghatározó termékeket, szolgáltatásokat, (kár)eseményeket és a kötbéralapot (a kár összegét) – a kötbért megalapozó körülmények (események, mulasztások) vagy a kár bekövetkezése körülményeinek feltüntetésével – az igénylő fél haladéktalanul írásban közölje a másik fél kapcsolattartójával.

7.4. A szolgáltató nem teljesítése (a teljesítés lehetetlenné válása, meghiúsulása, illetőleg a szerződés teljesítésének megtagadása) esetén az előfizető 2.000.000. Ft (az Erzsébetvárosi Ingatlangazdálkodási NZRt által kötendő szerződés tekintetében 800.000. Ft) összegű meghiúsulási kötbérre jogosult jogosult. Az előfizető szintén jogosult a meghiúsulási kötbérre, ha jelen szerződést az előfizető a 8.5. pont második, harmadik, ötödik, hatodik, hetedik, nyolcadik és kilencedik francia bekezdésben foglalt okból azonnali hatályú felmondással vagy a 8.8. pont szerinti felmondással megszünteti.

7.5. Bármely nem szerződésszerű teljesítés jogi fenntartás nélküli elfogadása a felek részéről nem értelmezhető joglemondásként azon igényről vagy igényekről, amelyek a felet a szerződésszegés következményeként megilletik.

7.6. Az előfizető kötbér kiszabása esetén számlát állít ki, melyet a szolgáltató köteles annak kézhez vételétől számított 30 napon belül megfizetni.

**8. A szerződés időtartama, a szerződés megszűnése**

8.1. Jelen szerződés mindkét Szerződő Fél általi aláírása napját követő hónap első napján lép hatályba.

8.2. Jelen szerződés határozott időre jön létre, mely határozott idő lejárta: 2019. december 31.

8.3. Jelen szerződés közös megegyezéssel bármikor megszüntethető.

8.4. A felek megállapodnak abban, hogy jelen szerződés rendes felmondással – 90 napos felmondási idő kikötésével és jogkövetkezmény (pl. kötbér, kártérítés) nélkül – szintén megszüntethető.

8.5. A szerződés rendes felmondással vagy a közös megegyezéssel való megszüntetésén, illetve a szerződésteljesítéssel történő megszűnésén túlmenően a Szerződő Felek a szerződést azonnali hatállyal egyoldalúan is megszüntethetik, ha

* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
* a szerződés megkötését követően jut az előfizető tudomására, hogy a szolgáltató tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból;
* a szolgáltató nem biztosítja a Kbt. 138. §-ban foglaltak betartását, vagy a szolgáltatóként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;
* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis;
* az államháztartásról szól törvény végrehajtásáról szóló 368/2011. (XII.31.) számú kormányrendelet 50. § (1a) bekezdésére tekintettel a szolgáltató valótlanul állította, hogy a nemzeti vagyonról szóló CXCVI. törvény 3. § (1) bekezdés 1. pontja szerinti átlátható szervezetnek minősül, illetve a szerződés időtartama alatt olyan változás történik, mely szerint a szolgáltató már nem minősül a fentiek szerinti átlátható szervezetnek;
* súlyos szerződésszegés történik;
* bírósági döntés szerint a szolgáltató csődeljárása során a hitelezőkkel nem jön létre egyezség;
* a szolgáltató az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* bármelyik Szerződő Fél fizetésképtelenségét a bíróság a vonatkozó jogszabályok alapján megállapítja.

8.6. A 8.5. pont tekintetében a szolgáltató súlyos szerződésszegésének minősül:

* ha bármely, jelen szerződés keretében nyújtott szolgáltatás minősége jelen szerződésben, illetve a Dokumentációban meghatározott kritériumoknak nem felel meg;
* ha jelen szerződésben foglalt, az előfizetőt megillető kedvezményeket a szolgáltató indokolatlanul megtagadja;
* ha a szolgáltatást a szolgáltató legalább 72 órán keresztül nem tudja biztosítani.

8.7. A 8.5. pont tekintetében az előfizető súlyos szerződésszegésének minősül:

* ha az előfizető magát közcélú távközlési szolgáltatóként tünteti fel, vagy a szolgáltató közcélú szolgáltatását más intézménynek (költségvetési szervnek) gazdasági vagy közhasznú társaságnak, magánszemélynek továbbadja, átengedi, valamint a továbbadott szolgáltatás fejében bármilyen címen díjat szed;
* az előfizető a havonta kiállított számlák kifizetése tekintetében évenként legalább két alkalommal 15 napot meghaladó késedelembe esik.

8.8. Az előfizető a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a szolgáltatóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés kb) alpontjában meghatározott valamely feltétel,
* a szolgáltató közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés kb) alpontjában meghatározott valamely feltétel.

8.9. A jelen szerződés megszűnik, ha a koncessziós szerződést a Magyar Állam vagy a szolgáltató felmondja, illetve azt úgy módosítják, amely a jelen szerződés teljesítését és így a szolgáltatás nyújtását a szolgáltató számára nem teszi lehetővé.

**9. Alkalmazandó jog**

9.1 Jelen szerződést Magyarország jogrendje szerint kell értelmezni. A szerződésben nem szabályozott kérdésekben elsősorban a következő jogszabályokat kell figyelembe venni:

* a Ptk.,
* a Kbt.,
* az elektronikus hírközlésről szóló 2003. évi C. törvény,
* a médiaszolgáltatásokról és a tömegkommunikációról szóló 2010. évi CLXXXV. törvény,
* az elektronikus hírközlési előfizetői szerződések részletes szabályairól szóló 2/2015. (III. 30.) NMHH rendelet.

9.2. Jelen szerződéssel összefüggésben a szolgáltató ÁSZF-jében, illetve Általános Üzletszabályzatában foglaltak is irányadók azzal, hogy az azokban szereplő, jelen szerződéssel ellentétes részek jelen szerződés tekintetében nem vehetők figyelembe, ugyanakkor amennyiben az előfizető a szolgáltatónak olyan vezetékes szolgáltatását kívánja igénybe venni, melynek díját/díjait jelen szerződés 1. sz. melléklete nem tartalmazza, úgy azt a szolgáltató a mindenkor érvényes ÁSZF szerinti díjakon teljesíti.

**10. Eljárás jogvita esetén**

Jelen szerződés végrehajtásával kapcsolatos minden vitás kérdést a felek békés úton kísérelnek megoldani. A békés úton nem rendezhető vitás kérdések eldöntésére a szerződő felek a Fővárosi Törvényszék kizárólagos illetékességét kötik ki.

**11. Vegyes és záró rendelkezések**

11.1. Jelen szerződés közbeszerzési eljárás lefolytatása nyomán jött létre, mely szolgáltatás megrendelésre irányult.

11.2. Jelen szerződés elválaszthatatlan részét képezik – az 1-2. sz. mellékleteken kívül – és ezzel együtt kezelendők az alábbi dokumentumok:

* az eljárást megindító felhívás,
* Dokumentáció,
* a szolgáltató ajánlata.

11.3. A fenti dokumentumok és a szerződés egymást elválaszthatatlanul értelmezik, azaz amennyiben a jelen szerződés és a fenti dokumentumok tartalma között ellentmondás van, akkor a jelen szerződés az irányadó. A jelen szerződésben nem érintett kérdésekben – amennyiben azokra vonatkozóan a felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek. A tartalmuk közötti ellentmondás esetén a dokumentumok felsorolásuk sorrendjében irányadók.

11.4. Jelen szerződés 4 db egymással szó szerint megegyező példányban készült. A szerződés 2 db eredeti példánya az előfizetőt és 2 eredeti példánya pedig a szolgáltatót illeti meg.

11.5. A szerződést a felek áttanulmányozás után, mint szándékukkal és ügyleti akaratukkal mindenben megegyezőt jóváhagyólag írják alá.

Mellékletek: *2 db*

1. sz. melléklet: Árlista

2. sz. melléklet: Átláthatósági nyilatkozat

…………………….., (helység) ……….. (év) ………………. (hónap) ……. (nap)

|  |  |  |
| --- | --- | --- |
| Magyar Telekom Távközlési Nyilvánosan Működő Részvénytársaság  Szolgáltató |  | Budapest Főváros VII. kerület Erzsébetvárosi Polgármesteri Hivatal  Dr. Gotthard Gábor jegyző  Előfizető  Előfizető részéről pénzügyi ellenjegyzés:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Fitosné Z. Zsuzsanna  irodavezető |

|  |  |  |
| --- | --- | --- |
| Erzsébetvárosi Bóbita Óvoda  Számlafizető |  | Erzsébetvárosi Brunszvik Óvoda  Számlafizető |

|  |  |  |
| --- | --- | --- |
| Erzsébetvárosi Csicsergő Óvoda  Számlafizető |  | Erzsébetvárosi Dob Óvoda  Számlafizető |

|  |  |  |
| --- | --- | --- |
| Erzsébetvárosi Kópévár Óvoda  Számlafizető |  | Erzsébetvárosi Magonc Óvoda  Számlafizető |

|  |  |  |
| --- | --- | --- |
| Erzsébetvárosi Nefelejcs Óvoda  Számlafizető |  | Budapest Főváros VII. kerület Erzsébetvárosi Polgármesteri Hivatal  Dr. Gotthard Gábor jegyző  Számlafizetők részéről kötelezettségvállaló |

Számlafizetők részéről pénzügyi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fitosné Z. Zsuzsanna

irodavezető

*1. sz. melléklet*

**ÁRLISTA**

|  |  |
| --- | --- |
| **Szolgáltatás** | **Nettó díj** |
| Analóg fővonal díja (Ft/hó) | 2.500.- |
| ISDN2 PMP díja (Ft/hó) | 4.000.- |
| ISDN2 PP0 díja (Ft/hó) | 4.500.- |
| ISDN2 PP10 díja (Ft/hó) | 5.000.- |
| SIP trönk díja (Ft/hó) | 173.322.- |
| Helyi és helyközi I. hívásirány forgalmi díja (Ft/perc) | 2,50.- |
| Helyközi II. hívásirány forgalmi díja (Ft/perc) | 4,00.- |
| Belföldi III. hívásirány forgalmi díja (Ft/perc) | 5,00.- |
| Belföldi mobil hívásirányba történő hívás forgalmi díja bármelyik szolgáltató irányába (Ft/perc) | 32,00.- |